కీత్ థామ్సన్

కీత్ థామ్సన్ (1941, ఫిబ్రవరి 26 - 2023, జనవరి 26) న్యూజీలాండ్ మాజీ క్రికెట్, హాకీ క్రీడాకారుడు. న్యూజీలాండ్ క్రికెట్ జట్టు తరపున 1968లో రెండు క్రికెట్ టెస్ట్ మ్యాచ్‌లు, 1961 - 1971 మధ్యకాలంలో 28 హాకీ టెస్టులు ఆడాడు. క్రికెట్, హాకీ క్రీడల్లో అంపైర్‌గా పనిచేశాడు.

 క్రికెట్ కెరీర్ 
మిడిల్-ఆర్డర్ బ్యాట్స్‌మెన్ గా బ్యాటింగ్ లో రాణించాడు. కాంటర్‌బరీ తరపున 1959-60 నుండి 1973-74 వరకు ఫస్ట్-క్లాస్ క్రికెట్ ఆడాడు. 1966-67లో ప్లంకెట్ షీల్డ్‌లో రెండు సెంచరీలు కొట్టాడు. పర్యాటక ఆస్ట్రేలియన్ XI కి వ్యతిరేకంగా న్యూజీలాండ్ తరపున మొత్తం నాలుగు మ్యాచ్‌లకు ఎంపికయ్యాడు.

థామ్సన్ 1967-68 సీజన్‌లో క్రైస్ట్‌చర్చ్‌లో భారతదేశానికి వ్యతిరేకంగా తన టెస్టు అరంగేట్రం చేసాడు. అక్కడ 69 పరుగులు చేశాడు (గ్రాహం డౌలింగ్‌తో కలిసి ఐదో వికెట్‌కు 119 పరుగులు జోడించాడు). టెస్టుల్లో న్యూజీలాండ్ నాలుగో విజయంలో 0 నాటౌట్ గా ఉన్నాడు. రెండవ, చివరి టెస్ట్ ఒక వారం తర్వాత వెల్లింగ్టన్‌లో 25 పరుగులు, 0 పరుగులు చేసాడు.

1968-69లో నార్తర్న్ డిస్ట్రిక్ట్స్‌పై కాంటర్‌బరీ తరపున 136 నాటౌట్ గా నిలిచి ఫస్ట్-క్లాస్ క్రికెట్‌లో తన అత్యధిక స్కోరు సాధించాడు. చక్కటి ఫీల్డ్స్‌మన్, వికెట్‌కు దగ్గరగా మంచి క్యాచర్.

థామ్సన్ తరువాత అంపైర్ అయ్యాడు. 1983-84, 1986-87 మధ్య 13 ఫస్ట్-క్లాస్ మ్యాచ్‌లు, 11 లిస్ట్-ఎ మ్యాచ్‌లలో నిలిచాడు.

 మూలాలు 

 బాహ్య లింకులు 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:1941 జననాలు